Thibaut II (gazik ke Navarra)

Thibaut II ke Champagne prostelay tiyir gazik ke Navarra wali 1253 is 1270. Bak 1239 koe megrupeno xo kobliyir aze ba 04/12/1270 koe Trapani koe Sicilia is refa Italia mulufteyer.

Tiyir nazbeikye ke Thibaut I  is Marguerite de Bourbon. Ba inafa awalkera bak 1253 radimifiyir. Dere tiyir biptik ke Champagne yolton gu Thibaut V kali awalkera bak 1270.

Moi muluftera nope keftakola koe Trapani koe Sicilia dim brinuga ko Tunusa do Louis IX gazik ke Franca dere tis ikagadikye, inaf direik moe uskej ke Navarra is biptaxo ke Champagne tiyir Henri I berik.

 Nazbeikeem 
Thibaut II is Isabelle de France nazbeikya ke Louis IX vas mek oc dikiyid.

 Vuestexa 

Thibaut II
Thibaut II